संवाद सूत्र, कान्हाचट्टी (चतरा)। राजपुर थाना क्षेत्र अंतर्गत कान्हाचट्टी बाजार निवासी समशुद्दीन अंसारी के 35 वर्षीय पुत्र मोहम्मद मिस्टर आलम ने अपने पिता व दो बहनों को जान से मारने की नीयत से उन पर पेट्रोल छिड़क कर आग लगा दी। जिससे तीनों गंभीर रूप से जख्मी हो गए। शमसुद्दीन अंसारी एवं 21 वर्षीय हीना परवीन व 22 वर्षीय शाइस्ता परवीन की स्थिति गंभीर बताई जा रही है। आग से बचने के लिए एक बहन ने कुएं में छलांग लगा दी। ग्रामीणों ने उसे बाहर निकाला। घटना बुधवार शाम की है।